તમામ આકલનોને જોતા એક સુરક્ષિત અને અસરકારક રસી તૈયાર કરવામાં અઢાર મહિનાનો સમય લાગી શકે અને આપણને તે મોટી સંખ્યામાં જોઇશે. ત્યાર પછી વિશ્વની 7 અબજ 80 કરોડની જનસંખ્યા સુધી આ રસીને પહોંચાડવા માટે જરુરી ઉત્પાદન અને વહીવટીકાર્યમાં વધુ એક વર્ષનો સમય લી જશે. એમ તેમણે જીનિવામાં WHOના મુખ્યાલય ખાતેથી બીબીસીના નીતિન શ્રીવાસ્તવને કહ્યું.

નાબારો ઇમ્પીરિયલ કૉલેજ ઑફ લંડન ખાતે વૈશ્વિક આરોગ્ય વિશેના પ્રાધ્યાપક તરીકે પણ સેવા આપે છે. તેઓ ઇચ્છે છે કે લોકો એ વાત સ્વીકારીને ચાલે કે હજી એવા કેટલાક વાઇરસ છે, જેની સામે સુરક્ષા આપતી રસી હજી ઘણાં વર્ષ સુધી વિકસિત ન પણ થાય. 

દેશમાં સંપૂર્ણ લૉકડાઉન લાગુ કરવાના ભારતના નિર્ણયની પ્રશંસા કરતા તેમણે એમ પણ ચેતવણી આપી કે ભારતે ખાસ કરીને તેના મુંબઈ, ચેન્નઈ, કોલકાતા, દિલ્હી જેવાં શહેરોમાં વસ્તીની ગીચતાને કારણે અપેક્ષા કરતાં વધુ સમય સુધી આ શહેરોમાં સોશિયલ ડિસ્ટન્સિંગ અને વ્યક્તિગત અલગતાનું પાલન કરવું પડશે. 

એ વિના ચેપગ્રસ્ત વિસ્તારોમાં ફેલાવાની તપાસ મુશ્કેલ કાર્ય બની જશે.

ભારતમાં કોવિડ-19નો પહેલો કેસ આ વર્ષે જાન્યુઆરીના અંતિમ સપ્તાહમાં નોંધાયો હતો અને વાઇરસને વધુ ફેલાતો અટકાવવા માટે દેશ વ્યાપી લૉકડાઉન 24 માર્ચથી અમલમાં મૂકવામાં આવ્યું હતું, જ્યાં સુધીમાં દેશમાં કોવિડ-19ના 550 કેસ નોંધાઈ ચૂક્યા હતા.

ટેસ્ટને કારણે સંખ્યા વધી 

ડેવિડ નાબારો

ત્યારપછીના સમયગાળામાં આ અભૂતપૂર્વ લૉકડાઉનના પગલાને જીવનજરુરી વસ્તુઓના પુરવઠા ઉપરના નિયંત્રણો સમયાંતરે હળવા કરવા સાથે ત્રણ વાર વધારવામાં આવ્યું (અને ચોથી વખત નિર્ધારિત)  હોવા છતાં અત્યાર સુધી સંક્રમણનો કુલ આંક 74281, જ્યારે મૃત્યુ આંક 2415 નોંધાઈ ચૂક્યો છે.

શું સંક્રમણનો મોટો આંકડો પરીક્ષણની વધારાયેલી સંખ્યાને કારણે છે અને શું તે હજી પણ વધી શકે તેમ પૂછતા કોવિડ-19 મહામારી મામલે WHOના ખાસ અધિકારીએ હકારમાં જવાબ આપ્યો. 









તમને રોગની જાણ પરીક્ષણ કરો પછી જ થાય છે અને પરીક્ષણની સુવિધા તમામ જગ્યાઓએ ઉપલબ્ધ નથી હોતી, ન ભારતમાં કે ન વિશ્વમાં અન્ય ક્યાંય. પણ અન્ય કેટલાંક સૂચકચિન્હો છે,  જેમ કે હૉસ્પિટલમાં શું જોવા મળી રહ્યું છે, શું ત્યાં કોરોના વાઇરસના સંક્રમણવાળા દર્દીઓમાં ઊભરો જોવા મળી રહ્યો છે.

જો હા તો તમે જાણો જ છો કે વાઇરસ આપણા પ્રયાસો  કરતાં વધુ આગળ ચાલી રહ્યો છે. સાથે જ હેલ્થ પ્રોફેશનલ્સ અને  સ્વાસ્થ્ય વીમા સેવાઓના સંપર્કમાં રહેવું પણ મદદગાર સાબિત થઈ... \n\nમને ઉપરના લેખ માટે સારું શીર્ષક આપો.
કોરોના વૅક્સિન : WHOના ખાસ દૂતે જણાવ્યું લોકો સુધી પહોંચતાં લાગી શકે અઢી વર્ષ